Държавен вестник, бр. 64, 2006 г., стр. 7

Б Р О Й  64
Д Ъ Р Ж А В Е Н   В Е С Т Н И К
С Т Р .  7
§ 6. Създава се чл. 5а:
“Държавни регистри
Чл. 5а. (1) Патентното ведомство поддържа
Държавен регистър на патентите, Държавен ре-
гистър на полезните модели и Държавен регис-
тър на сертификатите за допълнителна закрила.
(2) В регистрите по ал. 1 се вписват съответ-
но всички заявки за получаване на правна зак-
рила по този закон, като редът за воденето им
се определя с инструкция на председателя на
Патентното ведомство.
(3) Държавните регистри са публични. По
молба и срещу заплащане на такса съгласно
тарифата по чл. 5, ал. 1 Патентното ведомство
предоставя извлечение от тях.”
§ 7. В чл. 6 се правят следните изменения и
допълнения:
1. Алинея 1 се изменя така:
“(1) Патентоспособни са изобретенията от
всички области на техниката, които са нови,
имат изобретателска стъпка и са промишлено
приложими.”
2. Създава се ал. 4:
“(4) Човешкото тяло на различните етапи
от неговото образуване и развитие, както и
простото откриване на един от неговите еле-
менти, включително последователността или
частичната последователност на ген, не може
да съставлява патентоспособно изобретение.
Елемент, изолиран от човешкото тяло или
получен по друг начин чрез технически про-
цес, включително последователност или час-
тична последователност на ген, може да със-
тавлява патентоспособно изобретение, дори
ако структурата на този елемент е идентична
с тази на естествен елемент.”
§ 8. Член 7 се изменя така:
“Изключения от патентоспособност
Чл. 7. (1) Патенти не се издават за:
1. изобретения, чието търговско използване
би нарушило обществения ред и добрите нрави,
в т. ч. отнасящи се до:
а) методи за клониране на хора;
б) методи за изменение на генетичната иден-
тичност на човешки зародиш;
в) използване на човешки ембриони за про-
мишлени или търговски цели;
г) методи за модифициране на генетичната
идентичност на животни, когато има опасност
това да им причини страдания, без да има ня-
каква съществена полза от медицинска гледна
точка за хора или животни, както и на животни,
получени чрез такива методи;
2. методи за лечение на хора или животни
чрез терапия или по хирургичен път, както и
методи за диагностика, прилагани на хора или
животни, като това не се отнася за продукти,
по-специално вещества или състави, употребя-
вани при тези методи;
3. сортове растения и породи животни;
4. по същество биологични методи за произ-
веждане на растения и животни.
(2) Нарушението по ал. 1, т. 1 не може да про-
изтича само от факта, че използването на изобре-
тението е забранено от законодателството.”
§ 9. Създава се чл. 7а:
“Патентоспособност на биотехнологич-
ните изобретения
Чл. 7а. (1) Патентоспособни са изобретени-
ята, отнасящи се до продукт, състоящ се от или
съдържащ биологичен материал, или до метод,
чрез който се получава, обработва или използ-
ва биологичен материал, при условие че отго-
варят на изискванията на чл. 6, ал. 1.
(2) Биологичен материал, който е изолиран
от естествената му среда или е получен чрез
технически процес, може да се счита за обект
на изобретение, дори ако преди това се е сре-
щал в природата.
(3) Изобретения, които се отнасят до расте-
ния или животни, са патентоспособни, ако тех-
ническото изпълнение на изобретението не е
сведено до определен сорт растение или поро-
да животно.
(4) Забраната по чл. 7, ал. 1, т. 4 не се раз-
простира до патентоспособността на изобре-
тения, отнасящи се до микробиологичен или
друг технически метод или продукт, получен
по такъв метод, ако отговарят на изисквани-
ята на чл. 6, ал. 1.”
§ 10. В чл. 8 се правят следните изменения и
допълнения:
1. Създава се нова ал. 4:
“(4) Състоянието на техниката включва и
съдържанието на националните заявки за ре-
гистрация на полезни модели, които имат дата
на подаване, съответно приоритетна дата, по-
ранна от датата по ал. 2, ако впоследствие бъде
направена публикация за регистрацията им.”
2. Досегашната ал. 4 става ал. 5 и в нея думи-
те “чл. 7, т. 2” се заменят с “чл. 7, ал. 1, т. 2”.
§ 11. В чл. 12 се правят следните изменения:
1. В ал. 1 думата “изобретението” се заменя
с “патентоспособното изобретение”.
2. Алинея 2 се изменя така:
“(2) Патентът удостоверява изключител-
ното право на притежателя върху изобрете-
нието.”
§ 12. В чл. 13 ал. 5 се отменя.
§ 13. В чл. 19 се правят следните изменения
и допълнения:
1. Алинея 2 се изменя така:
“(2) Когато патентът е съпритежание на
повече от едно лица и между тях не е уговорено
друго, изобретението може да се използва от
всеки съпритежател в пълен обем, а всички
останали права по този закон се упражняват
със съгласието на всички съпритежатели. До-
колкото друго не е предвидено в този закон по
отношение на съпритежанието на патент, при-
лагат се правилата за съсобственост съгласно
Закона за собствеността.”
2. В ал. 3 думите “по предназначение” се
заличават.